Congreso Internacional de Numismática

O Congreso Internacional de Numismática -CIN- (en inglés: International Numismatic Congress -INC-) é o encontro de ámbito internacional máis importante da comunidade numismática mundial. Celébrase cada seis anos e está organizado polo Consello Internacional de Numismática.
A súa primeira edición tivo lugar en Bruxelas en 1891, organizado pola Sociedade Real de Numismática de Bélxica. No sexto congreso (Roma, 1961) estableceuse unha periodicidade de seis anos, coa única alteración do celebrado en Londres en 1986, sete anos despois do anterior e só cinco anos antes do seguinte. A partir da sétima edición do CIN, que tivo lugar en Copenhague en 1967, no marco deste encontro científico sae á luz unha nova tiraxe da serie Survey of Numismatic Research, publicación na que acreditados numismáticos internacionais especialistas en diversas áreas fan unha revisión crítica da bibliografía do sector aparecida desde a anterior edición do Congreso. Congresos
A seguir, indícanse por orde cronolóxica os 15 congresos celebrados ata 2015, así como a previsión dos dous seguintes. Indícase en cada caso a data e o lugar de celebración: 1º CIN (1891): Bruxelas, 5 a 8 de xullo.
2º CIN (1900): París, 14 a 16 de xuño.
3º CIN (1910): Bruxelas, 25 a 29 de xuño.
4º CIN (1936): Londres, 30 xuño a 3 xullo.
5º CIN (1953): París, 6 a 11 de xullo.
6º CIN (1961): Roma, 11 a 16 de setembro.
7º CIN (1967): Copenhage, 28 de agosto a 2 de setembro.
8º CIN (1973): Nova York e Washington, 10 a 16 de setembro.
9º CIN (1979): Berna, 10 a 15 de setembro.
10º CIN (1986): Londres, 8 a 12 de setembro.
11º CIN (1991): Bruxelas, 8 a 12 de setembro.
12º CIN (1997): Berlín, setembro de 1997.
13º CIN (2003): Madrid, 15 a 19 de setembro.
14º CIN (2009): Glasgow, 31 de agosto a 4 de setembro.
15º CIN (2015): Taormina, Sicilia, 21 a 25 de setembro.
16º CIN (2022): aprobado en Varsovia, 11 a 16 de setembro.
17º CIN (2027): proposto en Melbourne, Australia, setembro. Edicións de Survey of Numismatic Research
A Survey of Numismatic Research, 1960-1965 (Copenhague, 1965).
A Survey of Numismatic Research, 1966-1971 (Nova York, 1973).
A Survey of Numismatic Research, 1972-1977 (Berna, 1979).
A Survey of Numismatic Research, 1978-1984 (Londres, 1986).
A Survey of Numismatic Research, 1985-1990 (Bruxelas, 1991).
A Survey of Numismatic Research, 1990-1995 (Berlín, 1997).
A Survey of Numismatic Research, 1996-2003 (Madrid, 2003).
A Survey of Numismatic Research, 2002-2007 (Glasgow, 2009). Texto en liña Arquivado 13 de xuño de 2020 en Wayback Machine.
A Survey of Numismatic Research, 2008-2013 (Roma, 2015). Medallas do congreso
En cada edición do congreso emítese tamén unha medalla conmemorativa. Estas son algunhas das máis salientebles: A do CIN de París de 1900 foi deseñada polo pintor, escultor, gravador e medallista francés Daniel Dupuis (1849-1899), autor dos deseños de diversos billetes e moedas de Francia e da Indochina Francesa, así como da medalla conmemorativa da Exposición Universal de París de 1889.
A medalla do CIN de Bruxelas de 1910 está dedicada ao numismático Ernest Babelon, cuxo busto aparece no anverso, deseñado por Devreese, en tanto que o reverso foi obra de Rudolf Bosselt.
A medalla conmemorativa do CIN de Londres de 1986, deseñada por Robert Elderton, conmemoraba simultaneamente o 150 aniversario da fundación da Royal Numismatic Society.
A medalla de 2015 (Taormina, Sicilia) foille encargada aos deseñadores Picchiani & Barlacchi en colaboración coa Associazione Italiana Arte della Medaglia. O deseño da medalla condensa 25 séculos de tradición numismática siciliana.